୧୬ରେ କାଉନସିଲର ଉପନିର୍ବାଚନ\nପାରାଦୀପ,୧୫।୧୨(ସ୍ବ.ପ୍ର.) ପାରାଦୀପ ପୌର ପରିଷଦର ୬ନଂ ଓ୍ବାର୍ଡ କାଉନ୍ସିଲର ପଦବୀ ନିମ\n୧୬ରେ କାଉନସିଲର ଉପନିର୍ବାଚନ\t December 15th, 00:00 AM December 15th, 00:00 AM\nପାରାଦୀପ,୧୫।୧୨(ସ୍ବ.ପ୍ର.) ପାରାଦୀପ ପୌର ପରିଷଦର ୬ନଂ ଓ୍ବାର୍ଡ କାଉନ୍ସିଲର ପଦବୀ ନିମନ୍ତେ ଆସନ୍ତା ଜାନୁୟାରୀ ୧୬ ତାରିଖରେ ଉପନିର୍ବାଚନ ଅନୁଷ୍ଠିତ ହେବ। ଶୁକ୍ରବାର ରାଜ୍ୟ ନିର୍ବାଚନ କମିଶନ ଏ ସମ୍ପର୍କରେ ଘୋଷଣା କରିଛନ୍ତି। ରାଜ୍ୟର ୪ଟି ବିଜ୍ଞାପିତ ଅଞ୍ଚଳରେ ସେହି ସମାନ ତାରିଖରେ ନିର୍ବାଚନ ହେବ ବୋଲି ଜଣାପଡିଛି। ସେହିପରି ସମଗ୍ର ରାଜ୍ୟରେ ପ୍ରାୟ ୫ ହଜାରରୁ ଅଧିକ ସରପଞ୍ଚ, ଓ୍ବାର୍ଡମେମ୍ବର, ସମିତିସଭ୍ୟ ଓ ଜିଲାପରିଷଦ ପାଇଁ ଜାନୁୟାରୀ ୧୯ରେ ଉପନିର୍ବାଚନ ହେବ ବୋଲି କମିଶନଙ୍କ ବିଜ୍ଞପ୍ତି (ନଂ.୮୦୩୩/୧୭)ରୁ ଜଣାପଡ଼ିଛି। ପାରାଦୀପ ପୌର ପରିଷଦ ଉପନିର୍ବାଚନ ପାଇଁ ଶୁକ୍ରବାରଠାରୁ ଆଚରଣ ବିଧି ଲାଗୁ ହୋଇଛି। ଏହି ଆଚରଣ ବିଧି ଡିସେମ୍ବର ୧୫ରୁ ଜାନୁୟାରୀ ୧୭ ପର୍ଯ୍ୟନ୍ତ ରହିବ। ନିର୍ବାଚନ ପାଇଁ ଆଶାୟୀ ପ୍ରାର୍ଥତ୍ନୀ/ପ୍ରାର୍ଥୀମାନେ ଆସନ୍ତା ୨୬ରୁ ୨୮ ମଧ୍ୟରେ ନାମାଙ୍କନ ପତ୍ର ଦାଖଲ କରିବେ। ଡିସେମ୍ବର ୩୦ରେ ପ୍ରାର୍ଥତ୍ପତ୍ର ଯାଞ୍ଚ ଓ ଜାନୁୟାରୀ ୨ ତାରିଖରେ ପ୍ରତ୍ୟାହାର ହେବ। ସୂଚନାଯୋଗ୍ୟ ଯେ, ୧୭୯୯ ଭୋଟ୍ର ଓ ୨ ବୁଥ୍ ବିଶିଷ୍ଟ ଏହି ୬ନଂ. ଓ୍ବାର୍ଡ ପାଇଁ ଏପ୍ରିଲ୍ ୨୦୧୫ରେ ନିର୍ବାଚନ ହୋଇଥିଲା। ସେତେବେଳେ ୬ଜଣ ପ୍ରାର୍ଥୀ ଏଥିରେ ଭାଗ ନେଇଥିଲେ। ବିଜେଡିର ମଞ୍ଜୁଲତା ଜେନା ୫୧୭ ଭୋଟ୍ ପାଇ ବିଜୟୀ ହୋଇଥିଲେ। ଅନ୍ୟ ୨ ପ୍ରମୁଖ ଦଳ ଭାଜପାର ବନିତା ରାଉତ ୪୮୬ ଏବଂ କଂଗ୍ରେସର ସରଳା ପରିଡ଼ା ୩୦୬ ଭୋଟ୍ ପାଇଥିଲେ। ଜେନା କାଉନ୍ସିଲର ଥିବାବେଳେ ଗତ ମେ' ୩୦ରେ ତାଙ୍କର ଦେହାନ୍ତ ହୋଇଥିଲା। ଉକ୍ତ ଆସନ ଖାଲି ପଡ଼ିବାର ୬ମାସ ମଧ୍ୟରେ ନିର୍ବାଚନ ହେବା କଥା। ତେବେ ଧାର୍ଯ୍ୟ ସମୟ ନଭେମ୍ବର ୩୦ ସୁଦ୍ଧା ନିର୍ବାଚନ ନ ହେବାରୁ ଭାଜପା ପକ୍ଷରୁ ରାଜ୍ୟ କାର୍ଯ୍ୟକାରିଣୀ ସଦସ୍ୟ ଗତିକୃଷ୍ଣ ଶତପଥୀ ନଭେମ୍ବର ୨୮ରେ ଏ ନେଇ ରାଜ୍ୟ ନିର୍ବାଚନ କମିଶନଙ୍କ ନିକଟରେ ଅଭିଯୋଗ କରିଥିଲେ। ଶୁକ୍ରବାର ତାରିଖ ଘୋଷଣା ହେବା ପରେ ପ୍ରମୁଖ ୩ ରାଜନୈତିକ ଦଳ ମଧ୍ୟରେ ତତ୍ପରତା ପ୍ରକାଶ ପାଇଛି।
